techiaith/cofnodycynulliad_en-cy huggingface dataset:
English: Yes. Well, as Hefin David knows, I'm unable to comment on the specifics of any given planning application, but, in general, I'm very happy to say that I agree with the future generations commissioner about the importance of access to green space for all our communities, particularly those who have less access, actually. And that very much enhances health and well-being, particularly in deprived areas, and that is currently reflected in planning policy, which needs to be reflected in the decisions of planning committees and in the inspectorate's decisions.
Welsh: Ie. Wel, fel y gŵyr Hefin David, ni allaf roi sylwadau ar fanylion unrhyw gais cynllunio penodol, ond yn gyffredinol, rwy'n hapus iawn i ddweud fy mod yn cytuno â chomisiynydd cenedlaethau'r dyfodol am bwysigrwydd mynediad i fannau gwyrdd i bob un o'n cymunedau, yn enwedig y rhai sydd â llai o fynediad, mewn gwirionedd. Ac mae hynny'n gwella iechyd a lles yn fawr, yn enwedig mewn ardaloedd difreintiedig, ac adlewyrchir hynny ar hyn o bryd yn y polisi cynllunio, ac mae angen ei adlewyrchu ym mhenderfyniadau pwyllgorau cynllunio ac ym mhenderfyniadau'r arolygiaeth.
English: Minister, last week, a planning application for 111 new houses in my constituency, which had previously been approved by the local authority before being called in by the Welsh Government, was subsequently rejected by the inspectorate on the grounds of it contravening the well-being of future generations legislation, which Hefin David has just mentioned. It was rejected on the basis that the development would rely too much on cars, totally in keeping with the legislation. Now, I'm not asking you to comment in any way on this case, because I know that you're going to say that you can't, and I know how these things work. But I will ask a more general question about this legislation and how it interacts with local planning. Given that the well-being of future generations legislation is having an increasing impact on planning in particular, will you consider better guidance to local planning authorities and perhaps training for councillors and officials involved in the planning process, so that they are fully versed in their obligations under the legislation early on in this process and so that all the complexities and associated costs that we see later on with call-ins and referrals - a lot of that - could be avoided because planning authorities would know full well what their obligations were under that future generations legislation at the very start?
Welsh: Weinidog, yr wythnos diwethaf, cafodd cais cynllunio ar gyfer 111 o dai newydd yn fy etholaeth, a gymeradwywyd yn flaenorol gan yr awdurdod lleol cyn cael ei alw i mewn gan Lywodraeth Cymru, ei wrthod wedyn gan yr arolygiaeth ar y sail ei fod yn groes i ddeddfwriaeth llesiant cenedlaethau'r dyfodol y soniodd Hefin David amdani yn awr. Fe'i gwrthodwyd ar y sail y byddai'r datblygiad yn dibynnu gormod ar geir, yn unol â'r ddeddfwriaeth. Nawr, nid wyf yn gofyn i chi wneud sylwadau mewn unrhyw ffordd ar yr achos hwn, oherwydd rwy'n gwybod y byddwch yn dweud na allwch, ac rwy'n gwybod sut y mae'r pethau hyn yn gweithio. Ond rwy'n mynd i ofyn cwestiwn mwy cyffredinol am y ddeddfwriaeth hon a sut y mae'n rhyngweithio â chynllunio lleol. O gofio bod deddfwriaeth llesiant cenedlaethau'r dyfodol yn cael effaith gynyddol ar gynllunio yn arbennig, a wnewch chi ystyried rhoi gwell arweiniad i awdurdodau cynllunio lleol, a hyfforddiant efallai i gynghorwyr a swyddogion sy'n ymwneud â'r broses gynllunio, fel eu bod yn gwbl gyfarwydd â'u rhwymedigaethau o dan y ddeddfwriaeth yn gynnar yn y broses ac fel y gellid osgoi'r holl gymhlethdodau a'r costau cysylltiedig a welwn yn nes ymlaen gyda galw i mewn ac atgyfeiriadau - llawer o hynny - gan y byddai awdurdodau cynllunio'n gwybod yn iawn beth oedd eu rhwymedigaethau o dan ddeddfwriaeth cenedlaethau'r dyfodol ar y cychwyn cyntaf?
English: Yes, I'm happy to agree with that. Actually, my colleague Ken Skates and I attended a meeting of the housing building federation - I can't remember the exact title; just to confuse poor Ministers, they all have almost identical names - but the housing building federation, only this morning, in which we undertook to work together with the leads for planning and highways in the WLGA to do exactly as Nick Ramsay has just suggested. So, this is a relatively new planning policy, introduced by my colleague Lesley Griffiths, just as she left that portfolio, inherited by me very happily, and is a step change in the way that we look at planning. I'm delighted to hear it taking effect on the ground, but you're absolutely right that we need to make sure that we have the hearts and minds of all of the people implementing the process, including our builders and developers, on board. And that was the purpose of the meeting this morning that we attended - to make sure that everybody has an unequivocal understanding of where our policy direction lies so that they can be both more effective and efficient in implementing it.
Welsh: Ie, rwy'n hapus i gytuno â hynny. Mewn gwirionedd, mynychodd fy nghyd-Aelod, Ken Skates, a minnau gyfarfod o'r ffederasiwn adeiladu tai - ni allaf gofio'r union deitl; i ddrysu Gweinidogion, druain, mae gan bob un ohonynt enwau sydd bron yn union yr un fath - ond y ffederasiwn adeiladu tai, y bore yma, lle y rhoddwyd ymrwymiad gennym i gydweithio gyda'r arweinyddion cynllunio a phriffyrdd yn CLlLC i wneud yn union fel y mae Nick Ramsay newydd ei awgrymu. Felly, mae hwn yn bolisi cynllunio cymharol newydd a gyflwynwyd gan fy nghyd-Aelod, Lesley Griffiths, wrth iddi adael y portffolio yr oeddwn yn hapus iawn i'w etifeddu, ac mae'n newid sylweddol yn y ffordd yr edrychwn ar gynllunio. Rwy'n falch iawn o glywed ei fod yn cael effaith ar lawr gwlad, ond rydych yn llygad eich lle fod angen i ni sicrhau bod calonnau a meddyliau pawb sy'n gweithredu'r broses, gan gynnwys ein hadeiladwyr a'n datblygwyr, gyda ni. A dyna oedd diben y cyfarfod a fynychwyd gennym y bore yma - gwneud yn siŵr fod pawb yn deall ein cyfeiriad polisi'n glir fel y gallant fod yn fwy effeithiol ac effeithlon wrth ei weithredu.
English: I just wanted to pick up on something that Leanne Wood raised with you earlier, which you didn't directly respond to, so I just wanted to try again and ask for a simple 'yes' or 'no', if possible. I was just wondering whether you could confirm that the well-being of future generations Act should be used as a material consideration by planning committees when making decisions on planning applications, and that local development plans produced prior to this Act shouldn't be given more weight than the requirements of the Act in decisions being made by committees today. 'Yes' or 'no'?
Welsh: Roeddwn am sôn am rywbeth y gofynnodd Leanne Wood i chi yn gynharach, rhywbeth na wnaethoch ymateb iddo'n uniongyrchol, felly roeddwn am roi cynnig arall arni a gofyn am 'ie' neu 'na' syml, os oes modd. Roeddwn yn meddwl tybed a allech gadarnhau y dylid defnyddio Deddf llesiant cenedlaethau'r dyfodol fel ystyriaeth berthnasol gan bwyllgorau cynllunio wrth wneud penderfyniadau ar geisiadau cynllunio, ac na ddylid rhoi mwy o bwysau i gynlluniau datblygu lleol a gynhyrchwyd cyn y Ddeddf hon na'r hyn sy'n ofynnol yn y Ddeddf mewn penderfyniadau a wneir gan bwyllgorau heddiw. 'Dylid' neu 'na ddylid'?
English: 'Planning Policy Wales' sets that out. 'Planning Policy Wales' is the extant planning policy for Wales, which is what should be taken into account when planning committees make their decisions. It's pretty straightforward stuff.
Welsh: Mae 'Polisi Cynllunio Cymru' yn nodi hynny. 'Polisi Cynllunio Cymru' yw'r polisi cynllunio sydd mewn grym ar gyfer Cymru, sef yr hyn y dylid ei ystyried pan fydd pwyllgorau cynllunio yn gwneud eu penderfyniadau. Mae'n eithaf syml.
English: Is that a 'yes' or a 'no'?
Welsh: 'Dylid' neu 'na ddylid'?
English: Yes.
Welsh: Dylid.
English: Thank you. That's all I want.
Welsh: Diolch. Dyna'r cyfan rwyf ei eisiau.
English: I thought I'd said 'yes' to start with. The most recent policy is the one that should be considered.
Welsh: Roeddwn i'n meddwl fy mod wedi dweud 'dylid' ar y dechrau. Y polisi diweddaraf yw'r un y dylid ei ystyried.
English: Okay, thanks.
Welsh: O'r gorau, diolch.
English: Sorry, Deputy Presiding Officer.
Welsh: Mae'n ddrwg gennyf, Ddirprwy Lywydd.
English: The Welsh Government is committed to using existing devolved powers to improve fire safety standards in all high-rise residential buildings in Wales, ensuring residents feel safe and secure in their homes. I am working towards a White Paper setting out proposed reforms ahead of new legislation during the next Assembly term.
Welsh: Mae Llywodraeth Cymru wedi ymrwymo i ddefnyddio pwerau datganoledig presennol i wella safonau diogelwch tân yn yr holl adeiladau preswyl uchel iawn yng Nghymru, gan sicrhau bod preswylwyr yn teimlo'n ddiogel yn eu cartrefi. Rwy'n gweithio tuag at Bapur Gwyn sy'n nodi diwygiadau arfaethedig cyn y ddeddfwriaeth newydd yn ystod tymor nesaf y Cynulliad.
English: Minister, this is very important work. You may know that the fire service has issued enforcement notices at Celestia Homes, where there are deficiencies in external blocking and cladding, the compartmentalisation of these buildings is inadequate, and, as a result, leaseholders are now facing very substantial sums of money to put these things right. This housing was built in 2006, and assurances were given by the developers then, Redrow and Laing O'Rourke, that they were of the highest quality, referring specifically to their fire safety excellence. And now, despite the record profits that Redrow have made recently, they're not giving adequate advice, far less support; they are merely allowing these people to face these very considerable charges themselves. Now, this is not adequate. Clearly, where we are with fire safety has been massively informed by Grenfell, and at the very least we need a partnership with those who built these properties and the current residents, and not just a complete shifting of responsibility onto those who are left living there in inadequate housing.
Welsh: Weinidog, mae hwn yn waith pwysig iawn. Efallai eich bod yn gwybod bod y gwasanaeth tân wedi cyhoeddi hysbysiadau gorfodi yng Celestia Homes, lle y ceir diffygion yn ymwneud â blociau a chladin allanol. Mae'r ffordd y caiff yr adeiladau hyn eu hadrannu'n annigonol, ac o ganlyniad, mae lesddeiliaid bellach yn wynebu symiau sylweddol o arian i unioni'r pethau hyn. Adeiladwyd y rhain yn 2006, a rhoddwyd sicrwydd gan y datblygwyr bryd hynny, Redrow a Laing O'Rourke, eu bod o'r safon uchaf, gan gyfeirio'n benodol at eu rhagoriaeth o ran diogelwch tân. A nawr, er bod Redrow wedi gwneud elw mwy nag erioed yn ddiweddar, nid ydynt yn rhoi cyngor digonol, a llai fyth o gymorth; maent yn gadael i'r bobl wynebu'r taliadau sylweddol hyn eu hunain. Nawr, nid yw hyn yn ddigonol. Yn amlwg, mae'r sefyllfa o ran diogelwch tân wedi'i llywio'n aruthrol gan Grenfell, ac mae arnom angen partneriaeth fan lleiaf â'r rhai a adeiladodd yr eiddo a'r preswylwyr presennol, ac nid symud y cyfrifoldeb yn llwyr ar ysgwyddau'r rhai sy'n dal i fyw yno mewn tai annigonol.
English: Yes, I completely agree with that. Our first priority is the safety of residents and tenants and we've sought assurances, on all of the buildings that we're aware of, that the appropriate interim safety measures are in place immediately, and a clear plan for long-term mitigation is also put in place as soon as possible. We are working in partnership with the relevant local authorities, fire and rescue services, the building owners and the managing agents. As the law currently stands, building safety is the responsibility of building owners and their managing agents, as enforced through the services. Enforcement powers are with the local authorities under the housing Act and the fire and rescue services under the fire safety Order, as I know David Melding already knows. So, we've been consistent in saying exactly what he's just said - that leaseholders and residents should not be expected to pay to rectify issues that constitute a failure to build to appropriate quality standards or where matters are in breach of building regulations. I am doing an oral statement to the Assembly later on this month to go into that in more detail, but broadly I agree with the proposition he puts forward.
Welsh: Rwy'n cytuno'n llwyr â hynny. Ein blaenoriaeth gyntaf yw diogelwch preswylwyr a thenantiaid ac rydym wedi ceisio sicrwydd, ar yr holl adeiladau rydym yn ymwybodol ohonynt, fod y mesurau diogelwch interim priodol ar waith ar unwaith, a bod cynllun clir ar gyfer lliniaru hirdymor hefyd yn cael ei roi ar waith cyn gynted â phosibl. Rydym yn gweithio mewn partneriaeth â'r awdurdodau lleol perthnasol, y gwasanaethau tân ac achub, perchnogion yr adeilad a'r asiantaethau rheoli. Fel y mae'r gyfraith ar hyn o bryd, cyfrifoldeb perchnogion adeiladau a'u hasiantaethau rheoli yw diogelwch adeiladau fel y'i gorfodir drwy'r gwasanaethau. Mae pwerau gorfodi gan yr awdurdodau lleol o dan y Ddeddf tai a'r gwasanaethau tân ac achub o dan y Gorchymyn diogelwch tân, fel y gŵyr David Melding eisoes, rwy'n gwybod. Felly, rydym wedi bod yn gyson wrth ddweud yn union yr hyn y mae newydd ei ddweud - na ddylid disgwyl i lesddeiliaid a phreswylwyr dalu i unioni problemau sy'n deillio o fethu adeiladu i safonau ansawdd priodol neu lle mae materion yn torri rheoliadau adeiladu. Rwy'n rhoi datganiad llafar i'r Cynulliad yn ddiweddarach y mis hwn i fanylu mwy ar hynny, ond yn fras rwy'n cytuno â'r hyn y mae'n ei awgrymu.
English: I meet regularly with the Minister for Health and Social Services to discuss housing, health and social care. Joint working between housing and health is essential to delivering 'A Healthier Wales'.
Welsh: Byddaf yn cyfarfod yn rheolaidd â'r Gweinidog Iechyd a Gwasanaethau Cymdeithasol i drafod tai, iechyd a gofal cymdeithasol. Mae gweithio ar y cyd rhwng tai ac iechyd yn hanfodol er mwyn cyflawni 'Cymru iachach'.
English: Thank you, Minister. I'm sure I'm not alone in this Chamber in finding that the constituents who come to see me with housing problems almost invariably have health issues, usually mental health issues as well. It is therefore absolutely vital that health boards proactively work with housing providers to meet the needs of the communities. In my experience, that work can be patchy and is not sufficiently focused on early intervention. Will you discuss this with the health Minister to try to make sure that all health boards are proactively supporting the housing needs of communities?
Welsh: Diolch, Weinidog. Rwy'n siŵr nad wyf ar fy mhen fy hun yn y Siambr hon yn canfod, bron yn ddieithriad, fod gan yr etholwyr a ddaw i fy ngweld ynghylch problemau tai broblemau iechyd, a phroblemau iechyd meddwl hefyd fel arfer. Mae'n gwbl hanfodol gan hynny fod byrddau iechyd yn gweithio'n rhagweithiol gyda darparwyr tai i ddiwallu anghenion y cymunedau. Yn fy mhrofiad i, gall y gwaith hwnnw fod yn dameidiog ac nid yw'n canolbwyntio digon ar ymyrryd yn gynnar. A wnewch chi drafod hyn gyda'r Gweinidog iechyd i geisio sicrhau bod pob bwrdd iechyd yn mynd ati'n rhagweithiol i gefnogi anghenion tai cymunedau?
English: Yes, I'm very happy to undertake to do that. It's something we do do regularly already. Lynne Neagle will know that we've recently facilitated improved joint working between health and housing by making representatives of the housing sector statutory members of the regional partnership boards. So, that's just gone into effect. It's early days for that but we're working very hard to make sure that that starts to work. And also we have the integrated care fund, which my colleague Rebecca Evans introduced when she was housing Minister, which is now coming into its own, really. We're seeing really innovative proposals coming forward to do exactly that - to take a preventative approach to the housing and health combined needs of the community and to make sure that we have the facilities available to take that forward. But I'm very happy to undertake an ongoing relationship with the health Minister, and, actually, with the Deputy Minister as well. We have discussion about the social care aspects of that on a regular basis.
Welsh: Gwnaf, rwy'n hapus iawn i wneud hynny. Mae'n rhywbeth a wnawn yn rheolaidd eisoes. Bydd Lynne Neagle yn gwybod ein bod wedi hwyluso cydweithio gwell rhwng iechyd a thai yn ddiweddar drwy wneud cynrychiolwyr o'r sector tai yn aelodau statudol o'r byrddau partneriaeth rhanbarthol. Felly, mae hynny wedi dechrau digwydd. Mae'n ddyddiau cynnar ar hynny ond rydym yn gweithio'n galed iawn i wneud yn siŵr ei fod yn dechrau gweithio. Ac mae gennym y gronfa gofal integredig, a gyflwynwyd gan fy nghyd-Aelod Rebecca Evans pan oedd hi'n Weinidog tai, ac sydd erbyn hyn yn dechrau cael effaith mewn gwirionedd. Rydym yn gweld argymhellion arloesol iawn yn cael eu cyflwyno i wneud yn union hynny - i fynd ati mewn ffordd ataliol i ddiwallu anghenion cyfunol y gymuned o ran tai ac iechyd, ac i wneud yn siŵr fod y cyfleusterau ar gael gennym i fwrw ymlaen â hynny. Ond rwy'n hapus iawn i gynnal perthynas barhaus gyda'r Gweinidog iechyd, a'r Dirprwy Weinidog hefyd Rydym yn cael trafodaeth am agweddau gofal cymdeithasol hynny yn rheolaidd.
English: Fair working practices should be the norm across both the public and private sectors. While local authorities are responsible for their contracts, we have been working with them through the code of practice on ethical employment in supply chains and the two-tier code to remove unfair working practices.
Welsh: Dylai arferion gweithio teg fod yn norm ar draws y sectorau cyhoeddus a phreifat. Er mai awdurdodau lleol sy'n gyfrifol am eu contractau, rydym wedi bod yn gweithio gyda hwy drwy'r cod ymarfer ar gyflogaeth foesegol mewn cadwyni cyflenwi a'r cod dwy haen i ddileu arferion gwaith annheg.
English: Thank you for that reply. As you will know, Neath Port Talbot council - as did many other councils at the time - they spun off their leisure services to Celtic Leisure, and many of us warned at the time that eventually working conditions would spiral because of that. What we've seen recently, therefore, is Celtic Leisure saying that, if people don't agree to changes in their terms and conditions, they will be sacked and re-employed on weaker conditions. Now, this is something that we should all be appalled at and I know that Unison has said that it will take strike action. Neath Port Talbot council gave £1.5 million to Celtic Leisure to prop up their services in the local community. What are you going to do as the Welsh Government to say this is unacceptable, this doesn't go in line with the ethics, and to support the trade union in that particular area?
Welsh: Diolch ichi am yr ateb hwnnw. Fel y gwyddoch, mae cyngor Castell-nedd Port Talbot wedi trosglwyddo'u gwasanaethau hamdden - fel y gwnaeth llawer o gynghorau eraill ar y pryd - i Celtic Leisure, a rhybuddiodd llawer ohonom ar y pryd y byddai amodau gwaith yn gwaethygu oherwydd hynny yn y pen draw. Yr hyn a welsom yn ddiweddar, felly, yw Celtic Leisure yn dweud, os nad yw pobl yn cytuno i newidiadau yn eu telerau ac amodau, byddant yn cael eu diswyddo a'u hailgyflogi ar amodau gwannach. Nawr, mae hyn yn rhywbeth y dylem i gyd arswydo yn ei gylch a gwn fod Unsain wedi dweud y bydd yn cychwyn streic. Rhoddodd cyngor Castell-nedd Port Talbot £1.5 miliwn i Celtic Leisure gynnal eu gwasanaethau yn y gymuned leol. Beth a wnewch fel Llywodraeth Cymru i ddweud bod hyn yn annerbyniol ac yn anfoesol, ac i gefnogi'r undeb llafur yn hynny o beth?
English: I thank the Member for her question. I'm aware of this particular - . I'm aware of what you refer to, and my understanding is that the proposal has now been withdrawn and that negotiations are ongoing with the trade unions, and I would encourage those negotiations to continue, particularly with Unison, representing the workforce there. Clearly, as set out within our code of practice on ethical employment, we would expect to level up, not to level down, in these aspects. That is something that, clearly, as chair of the workforce partnership council, I will be discussing in further detail with members there to ensure that we make sure that code of employment is implemented and enforced right across local government, moving forward.
Welsh: Diolch i'r Aelod am ei chwestiwn. Rwy'n ymwybodol o'r - . Rwy'n ymwybodol o'r hyn y cyfeiriwch ato, ac rwy'n deall bod y cynnig wedi'i dynnu'n ôl bellach a bod negodiadau'n mynd rhagddynt gyda'r undebau llafur, a hoffwn annog y negodiadau hynny i barhau, yn enwedig gydag Unsain, i gynrychioli'r gweithlu yno. Yn amlwg, fel y nodir yn ein cod ymarfer ar gyflogaeth foesegol, byddem yn disgwyl cyrraedd lefel uwch, nid lefel is, yn y pethau hyn. Mae hynny'n rhywbeth y byddaf yn ei drafod yn fwy manwl, wrth gwrs, fel cadeirydd cyngor partneriaeth y gweithlu, gydag aelodau yno i sicrhau ein bod yn gwneud yn siŵr fod y cod cyflogaeth yn cael ei weithredu a'i orfodi ar draws llywodraeth leol wrth symud ymlaen.
English: Item 3 on the agenda this afternoon is topical questions, and two have been selected. The first topical question, to be answered by the Minister for Economy and Transport, is from Dawn Bowden.
Welsh: Eitem 3 ar yr agenda y prynhawn yma yw'r cwestiynau amserol, ac mae dau wedi'u dewis. Daw'r cwestiwn amserol cyntaf, sydd i'w ateb gan Weinidog yr Economi a Thrafnidiaeth, gan Dawn Bowden.
English: Yes. This is clearly a deeply disappointing statement and series of events that have led to the company's collapse. Our thoughts are, clearly, with the employees and their families at this difficult time, and we'll seek to work with the administrator to do all we can to minimise the impact on the local community and the wider economy.
Welsh: Gwnaf. Mae hwn yn amlwg yn ddatganiad a chyfres o ddigwyddiadau hynod o siomedig sydd wedi arwain at gwymp y cwmni. Mae ein meddyliau, yn amlwg, gyda'r gweithwyr a'u teuluoedd ar yr adeg anodd hon, a byddwn yn ceisio gweithio gyda'r gweinyddwr i wneud popeth yn ein gallu i leihau'r effaith ar y gymuned leol a'r economi ehangach.
English: I associate myself with comments that others have made in regard to our thoughts being with those who were employed at Triumph. Can I ask the Minister - ? There have been some suggestions that the financial situation has been caused by delays in new Government contracts affecting profit and sales. I would be grateful if you could comment on that. We have seen a string of, unfortunately, companies fold across south Wales in recent months, and I wonder what steps the Welsh Government is taking to improve transport connectivity in order that companies across south Wales can maintain a competitive edge in comparison with competitors in other parts of the country. I wonder what discussions you have also had with colleagues in the Bank of England and the Treasury to take steps - in conjunction, of course, with the Welsh Government - in mitigating the effect of finances on medium and large manufacturing companies.
Welsh: Rwy'n ategu'r sylwadau a wnaed gan eraill o ran ein bod yn meddwl am y rhai a gyflogwyd yn Triumph. A gaf fi ofyn i'r Gweinidog - ? Cafwyd rhai awgrymiadau bod y sefyllfa ariannol wedi'i hachosi gan oedi mewn perthynas â chontractau newydd gan y Llywodraeth gan effeithio ar elw a gwerthiannau. Buaswn yn ddiolchgar pe gallech wneud sylwadau ar hynny. Yn anffodus, rydym wedi gweld cyfres o gwmnïau'n mynd i'r wal ar draws de Cymru dros y misoedd diwethaf, ac rwy'n meddwl tybed pa gamau y mae Llywodraeth Cymru yn eu cymryd i wella cysylltedd trafnidiaeth er mwyn i gwmnïau ledled de Cymru allu cynnal mantais gystadleuol o gymharu â chystadleuwyr mewn rhannau eraill o'r wlad. Tybed pa drafodaethau a gawsoch chi hefyd gyda chydweithwyr ym Manc Lloegr a'r Trysorlys i gymryd camau - ar y cyd, wrth gwrs, â Llywodraeth Cymru - i liniaru effaith trefniadau ariannol ar gwmnïau gweithgynhyrchu canolig a mawr.